09/03/2021 | Administración LocalMunicipal
Frades
Bases para a promoción da autonomía persoal: axudas técnicas e eliminación de barreiras arquitectónicas

BASES PARA A PROMOCIÓN DA AUTONOMÍA PERSOAL AXUDAS TÉCNICAS E ELIMINACIÓN DE BARREIRAS ARQUITECTÓNICAS Esta orde ten por obxecto establecer as bases, para a concesión de axudas en réxime de concorrencia competitiva de carácter non periódico para persoas en situación de dependencia e/ou discapacidade, empadroadas no Concello de Frades. Coa chegada da COVID-19 e o illamento que isto supuxo, todos pasamos moito máis tempo do habitual nos nosos domicilios. Moitas persoas que con regularidade se achegaban ó fogar de persoas maiores e dependentes para prestarlles apoios, coidados e compañía, tiveron que deixar de facelo por temor a un posible contaxio. Por todo isto, dende o confinamento, estas persoas con discapacidades son máis conscientes das súas propias dificultades e da existencia de necesidades de adaptación nos seus fogares. A pesar dos reforzos ampliados nos servizos domiciliarios, o número de horas que os usuarios pasan en soidade a diario, fainos ver a necesidade de intentar facilitarlles o seu día a día mellorando a súa autonomía persoal e a accesibilidade dos seus domicilios. OBXECTIVOS: – Mellorar o benestar físico, persoal e social das persoas con discapacidade/ dependencia para alcanzar unha maior autonomía persoal. – Facilitar a permanencia nos seus fogares das persoas dependentes que así o desexen. – Previr maiores situacións de dependencia. – Aumentar a seguridade no entorno doméstico e eliminar riscos de accidentes. – Mellorar as condicións de accesibilidade das vivendas e a calidade de vida das persoas dependentes. ACTUACIÓNS SUBVENCIONABLES En ningún caso o custo dos gastos subvencionables poderá ser superior ó valor de mercado. Este extremo será comprobado polos servicios técnicos municipais. Consideraranse gastos subvencionables os seguintes: 1. Axudas técnicas e produtos de apoio:  Axudas para a mobilidade (grúa, andador, cadeira de rodas, adaptación de vehículo de tracción mecánica. e calquera outro que proporcione unha maior liberdade de movementos e mellora da autonomía e calidade de vida da persoa solicitante).  Axudas para aseo e hixiene persoal (barras ou asas de suxeición, ducha para a cama…).  Axudas para o descanso (camas articuladas, somier, colchón, incorporador, varandas para cama…).  Axudas para a comunicación (audífonos, avisadores sonoros, visuais, táctiles ou por vibración segundo corresponda á necesidade da persoa solicitante, intercomunicadores, dispositivos tecnolóxicos adaptados para facilitar a autonomía e a comunicación, por exemplo tablets, pantallas, teclados…).  Calquera outro que contribúa á mellora da calidade de vida da persoa solicitante e conte co informe favorable dos servizos municipais Quedan excluídas desta subvención as axudas técnicas ou produtos de apoio incluídos no sistema sanitario.2. Eliminación de barreiras arquitectónicas e adaptación funcional do fogar:  Adaptación do cuarto de baño, incluíndo o cambio de bañeira a ducha, instalación de asentos de ducha abatible, adecuación dos sanitarios, elementos de seguridade fixos, billas… Disporá dun espazo libre, onde se poida describir un circulo de 1.20 metros de diámetro, que permita xirar para acceder a tódolos aparatos sanitarios. Será posible acceder de fronte ó lavabo (por lo que non poderán existir obstáculos na súa parte inferior) e lateralmente á ducha e ó inodoro, dispoñendo dun espazo libre duna anchura mínima de 70 cm. O inodoro deberá ir provisto de dúas barras abatibles, con unha lonxitude de 50 cm e a unha altura de 75 cm, para que poidan servir de apoio a persoas con problemas de equilibrio. A cisterna deberá levar un sistema de descarga que permita ser utilizada por persoas con dificultade motora nos membros superiores. As billas serán facilmente manipulables, non permitíndose a de pomo redondo. O chan será antiescorregadizo Os mecanismos eléctricos estarán a una altura comprendida entre 80 e 100 cm O prato de ducha estará a ras do chan e no suposto de que se instalen portas de vidro, deberá de ser vidro de seguridade e estará dotado de dúas bandas sinalizadoras horizontais de marcado contraste, a unha altura de 85-110 cm a primeira e a segunda de 150-170 cm.  Adecuación de portas e/ou corredores para permitir o paso con produtos de apoio para a mobilidade reducida. Portas: Anchura mínima de 80 cm e/ou portas corredizas. Corredores cun ancho mínimo de 90 cm e que diante das portas se podía realizar un círculo de 120 cm de diámetro.  Modificación de paredes divisorias para mellorar a accesibilidade.  Instalación de barras, pasamáns, ramplas. para axudar na mobilidade da persoa con discapacidade. Rampla: Pauta recta ou lixeiramente curva cunha anchura mínima de 1.20 m e antiescorregadiza. Inclinación máxima de 10 % en recorridos de ata 3 metros e do 8 % en recorridos superiores. Para evitar o deslizamento das cadeiras de rodas, é importante que a inclinación transversal sexa igual ou inferior ó 2% y que o chan sexa antiescorregadizo. Os tramos da rampla que no estean pechados lateralmente contarán con varandas. Deberanse colocar a ambos lados e a unha altura comprendida entre 90 e 105 cm a mais alta e outra entre 70 y 85 cm. As zonas de embarque e desembarque da rampla deben permitir que a persoa en cadeira de rodas poida realizar un xiro de 360º e estar exentas de calquera obstáculo.  Adaptación de pavimentos para minimizar o risco de esvarar, previr caídas e facilitar o desprazamento das persoas con limitacións de mobilidade.  Calquera outro que contribúa á mellora da accesibilidade ou supresión de barreiras arquitectónicas que favorezan a autonomía e teñan o informe favorable dos servizos municipais Só serán subvencionables no exterior da vivenda aquelas actuacións mínimas imprescindibles para acceder dende o exterior ó interior da vivenda. Será subvencionable a adaptación funcional do fogar e a supresión de barreiras arquitectónicas no interior da vivenda, (entendendo por adaptación funcional do fogar a adquisición, instalación, adaptación e construción de mecanismos necesarios para procurar unha maior autonomía nas actividades da vida diaria na vivenda habitual da persoa en situación de dependencia) co fin de adaptar a súa vivenda habitual as súas necesidades especiais. Os gastos subvencionables incluirán o IVE. As axudas terán carácter prepagable á xustificación e o prazo de pagamento será de 1 mes dende a súa aprobación. REQUISITOS: Persoas que precisen desta axuda para aumentar a súa autonomía, mobilidade e calidade de vida e que con independencia da idade: – Teñan un grao de discapacidade igual ou superior ó 65 % – Sexan pensionistas da Seguridade Social cunha pensión recoñecida de IPT, IPA ou grande invalidez. – Teñan recoñecida un grao III ou II de dependencia segundo o baremo utilizado na Lei 39/2006, do 14 de decembro, de promoción da autonomía persoal e atención as persoas en situación de dependencia.  O solicitante debe figurar empadroado na vivenda para a que se solicita a axuda dende polo menos un ano de maneira continuada e inmediatamente anterior á data de finalización do prazo de solicitude desta axuda.  No caso de eliminación de barreiras arquitectónicas ou adaptación funcional da vivenda, esta terá que ser o domicilio habitual e permanente do solicitante. Debe acreditarse a condición de propietario ou usufrutuario coa autorización do propietario para a obra.  Non ter recibido axuda para o mesmo concepto nos derradeiros 5 anos, salvo obrigado cambio de vivenda debidamente xustificado.  Estas axudas serán compatibles con calquera outra para a mesma finalidade, sempre e cando a suma de tódalas axudas recibidas non supere o 100% do orzamento.  Poderanse subvencionar actuacións adquiridas ou realizadas dende ó 1 de xaneiro de 2021. A axuda solicitada deberá ter relación directa co tipo de discapacidade da persoa solicitante. So se poderá conceder unha axuda por solicitante con cargo a esta convocatoria. DOCUMENTACIÓN: A solicitude deberá estar acompañada da seguinte documentación: Documentación común para todas as axudas: – Anexo I – DNI de tódolos membros da unidade de convivencia. – Certificados de ingresos da unidade de convivencia, excluídos os sinalados en requisitos, referidos ó ano en curso. – Certificado de situación de desemprego se fora o caso. – Certificado no que se acredite a condición de persoa con discapacidade, dependencia ou pensionista sinalado (indicando as razóns médicas que motivaron a IPT, IPA…). – Orzamento que xustifique o custo da axuda solicitada, no que figure a denominación da empresa, o seu NIF, o importe do concepto solicitado e data. Deberá incluír o importe individualizado e detallado de cada actuación. – Certificado de conta bancaria a nome da persoa solicitante. – Calquera outra documentación requirida polos Servizos Sociais municipais. Documentación especifica para a solicitude de audífonos: – Informe médico dun facultativo do Servicio Galego de Saúde no que acredite a prescrición deste dispositivo. Documentación específica para a solicitude de adaptación de vehículos: – Permiso de conducir da persoa para a que se solicita a adaptación de vehículos Documentación específica para a solicitude de eliminación de barreiras arquitectónicas ou adaptación funcional do fogar: – Acreditación da condición de propietario ou usufrutuario da vivenda, coa autorización do propietario para a realización da obra solicitada PRAZO: O prazo de presentación desta solicitude comprenderá dende o día seguinte ó da publicación da mesma no BOP e remata 30 días naturais despois. As solicitudes presentaranse xunto coa documentación correspondente, no Rexistro Xeral do Concello de Frades. O prazo máximo para ditar e notificar ós interesados a resolución, será de dous meses contados dende o día seguinte á finalización do prazo de presentación de solicitudes. En caso de non recibir notificación entenderase desestimada a solicitude por silencio administrativo. As resolucións que se diten ó amparo desta orde porán fin a vía administrativa, podendo interpoñerse recurso ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do día seguinte ó da resolución. XUSTIFICACIÓN: As persoas beneficiarias das axudas concedidas terán a obriga de xustificar documentalmente o gasto e/ou a finalización da obra, e o cumprimento da finalidade da concesión nun prazo de 5 meses dende a notificación da resolución favorable. Poderán solicitar a ampliación do prazo de xustificación por circunstancias debidamente acreditadas pero en ningún caso poderá superar o 30 de decembro de 2021. Deberán achegar a seguinte documentación no Rexistro Xeral do Concello: – Anexo II. – Factura por importe igual ou superior á cantidade concedida, que incluirá: denominación da empresa, o seu NIF, número de factura e data de emisión. – Xustificante bancario de pago por transferencia bancaria. – Comunicación de execución das actuacións subvencionadas indicando a data de finalización e achegando fotografías da obra, se é o caso. Cando existan defectos rectificables, concederase un prazo de 10 días para á súa corrección. A falta de presentación de xustificación no prazo establecido levará consigo a exixencia de reintegro. A subvención reducirase proporcionalmente cando non se xustifique a totalidade do gasto orzamentado na solicitude. Transcorrido o prazo establecido sen ter presentado xustificación requirirase o reintegro total da subvención. OBRIGAS Os beneficiarios destas axudas estarán obrigados a: – Solicitar licencia municipal ou comunicación previa de obra si é o caso. – Someterse as actuacións de control que se lle requiran. – Aportar a información requirida en cada fase da tramitación da subvención. – Proceder ó reintegro dos fondos percibidos en caso de non xustificar ou de falsear datos para a obtención da axuda ou de incumprir total ou parcialmente o propósito obxecto da subvención. – Destinar o importe íntegro da subvención ó obxecto para o que foi concedida. – Xustificar o gasto da axuda e o cumprimento da finalidade. VALORACION: Para a valoración económica entenderase por unidade familiar a constituída por o/a beneficiario/a, o seu/súa cónxuxe ou parella de feito, fillos menores de idade ou maiores de idade con discapacidade ou economicamente dependentes, sempre que convivan no mesmo domicilio familiar. No caso de que o solicitante sexa un menor de idade, entenderase por unidade familiar a constituída polo beneficiario/a, os seus proxenitores e os seus irmáns menores de idade ou maiores de idade con discapacidade ou economicamente dependentes, sempre que convivan no mesmo domicilio familiar. Para a estimación dos ingresos considerarase calquera tipo de ingreso que perciban tanto a persoa solicitante coma o resto da súa unidade de convivencia (pensións, rendas de capital mobiliario e inmobiliario e rendas de traballo por conta propia ou allea). Non se consideraran no cálculo as prestacións provintes do Sistema para a Autonomía e Atención á Dependencia (SAAD) que teñan como finalidade a adquisición dun servizo ou coidados no entorno, nin o complemento por fillo a cargo discapacitado. Valorarase a renda da unidade da unidade familiar cunha puntuación máxima de 50 puntos: Situación funcional cun máximo de 30 puntos: Situación social e familiar cun máximo de 20 puntos: Serán concedidas as solicitudes cunha puntuación máis alta ata cubrir a partida orzamentaria. En caso de empate priorizarase o criterio de maior dependencia e en caso de persistir priorizarase a menor renda. CONTÍAS A contía máxima da axuda non poderá ser superior ó coste da acción nin superar os seguintes termos: 1. DISPOÑIBILIDADE ORZAMENTARIA. Para as axudas incluídas na presente convocatoria, reservarase crédito na partida orzamentaria 231.48001 do Concello de Frades, por un importe de 40.000 euros. As presentes bases foron aprobadas polo Concello en Xunta de Goberno en sesión celebrada o 26 de febreiro de 2021. Frades, 1 de marzo de 2021. Asdo.: Roberto Rey Martínez ALCALDE-PRESIDENTE